SEAOIL เผยผลิตน้ำมันแหล่งสุพรรณบุรีกว่า 2,000 บาร์เรล/วัน จ่อขุดหลุมสำรวจเพิ่มปลายปีนี้
SEAOIL เผยผลิตน้ำมันแหล่งสุพรรณบุรีกว่า 2,000 บาร์เรล/วัน จ่อขุดหลุมสำรวจเพิ่ม 3-4 หลุมปลายปีนี้-ต้นปี 63
SEAOIL เผยผลิตน้ำมันแหล่งสุพรรณบุรีกว่า 2,000 บาร์เรล/วัน จ่อขุดหลุมสำรวจเพิ่ม 3-4 หลุมปลายปีนี้-ต้นปี 63
7 มิ.ย. 2562

บริษัท ซีออยล์ จำกัด (มหาชน) หรือ SEAOIL ระบุว่า ตามที่บริษัทได้รายงานผลการผลิตน้ำมันของแหล่ง L53-DD และแผนการขุดเจาะหลุมสำรวจในช่วงครึ่งปีหลังของปีนี้นั้น ขณะนี้บริษัทได้รับรายงานจากบริษัท แพนโอเรียนท์ เอ็นเนอยี่(สยาม) ลิมิเต็ด (POES) ซึ่งเป็นบริษัทร่วมค้าที่ถือหุ้นอยู่ 49.99% และได้ตรวจสอบข้อมูลแล้วว่าสามารถผลิตน้ำมันในเดือนพฤษภาคม 2562 จากแปลงสำรวจบนบกหมายเลข L53/48 จังหวัดสุพรรณบุรี ได้มากกว่า 2,000 บาร์เรล/วัน ซึ่งเป็นอัตราการผลิตเฉลี่ยต่อเดือนสูงสุดตั้งแต่เริ่มมีการผลิตในแปลงสัมปทานนี้
ทั้งนี้ แพนโอเรียนท์ฯ ได้เตรียมการที่จะขุดหลุมสำรวจ (Exploration well ) 1-2 หลุมในบริเวณใกล้เคียงกับแหล่งน้ำมัน L53-DD และขุดหลุมสำรวจ (Exploration well) 1 หลุม ,หลุมประเมิน (Appraisal well) อีก 1 หลุม ในบริเวณแหล่งน้ำมัน L53-B โดยจะเริ่มการขุดเจาะตั้งแต่เดือนสิงหาคม 2562 และมีแผนขุดเจาะเพิ่ม อีก 3-4 หลุมในแหล่ง L53-DD ช่วงปลายปี 2562 หรือ ต้นปี 2563